अरूण ने 16 साल रेडियो की नौकरी की …..एक दिन साथ खाना खाते हुए पूछा आपने एफ एम क्‍यों नहीं जॉइन किया। वहां तो खासा स्‍कोप है….. धडल्‍ले से लाठ के लाठ रेडियो स्‍टेशन्‍स आ रहे हैं। अरूण मुस्‍कुराए….. फिर वही मुस्‍कुराहट तेज हंसी में तब्‍दील हुई….. मानों असहमति हंस रही हो….. वह भी खुली साफ और मीठी होकर । असहमति जो मेरी अचरजता में घुल गई….. एकाएक अरूण रूके, मानों इस दुनिया में अपनी अहसहमति को आवाज दे रहे हों ….. मैं बोलना चाहता हूं दोस्‍त….. वह जो अर्थो से लबालब हो …..वह जो मेरी आवाज के साथ साथ मेरे मन के हर एक स्‍पंदन को एक अर्थ दे….. मेरा समय मेरी आवाज की हत्‍या कर रहा है दोस्‍त ….. मोहम्‍मद रफी की आवाज सुनकर रोंगटे खडे कर रहा है एफ एम….. मरते मर जाउंगा पर एफ एम नहीं जाउंगा।